**ชื่อเรื่อง :** รายงานการประเมินโครงการยกระดับผลสัมฤทธิ์ทางการเรียน

กลุ่มสาระการเรียนรู้ภาษาไทย โรงเรียนบ้านโรงหม้อมิตรภาพที่ 75

**ผู้ประเมิน :** นายเจริญ แสนย่าง ผู้อำนวยการโรงเรียนบ้านโรงหม้อมิตรภาพที่ 75

**ปีที่ทำการประเมิน :** ปีการศึกษา 2562

**บทคัดย่อ**

การประเมินโครงการยกระดับผลสัมฤทธิ์ทางการเรียนกลุ่มสาระการเรียนรู้ภาษาไทย โรงเรียนบ้านโรงหม้อมิตรภาพที่ 75 สังกัดสำนักงานเขตพื้นที่การศึกษาประถมศึกษาอุตรดิตถ์ เขต 1 มีวัตถุประสงค์ในการประเมินโครงการ ดังนี้ 1) เพื่อประเมินสภาวะแวดล้อมของโครงการ (Context evaluation) เกี่ยวกับความเหมาะสมของโครงการ และความต้องการจำเป็นของโครงการ 2) เพื่อประเมินปัจจัยนำเข้าของโครงการ (Input evaluation) เกี่ยวกับความพร้อมของบุคลากร ความพร้อมของงบประมาณ และความพร้อมของวัสดุอุปกรณ์ สื่อและแหล่งเรียนรู้ 3) เพื่อประเมินกระบวนการดำเนินงานของโครงการ (Process evaluation) เกี่ยวกับการวางแผน การดำเนินงานทั้ง 3 กิจกรรม คือ 1. กิจกรรมอ่านได้เขียนได้ง่ายนิดเดียว 2. กิจกรรมสร้างนิสัยรักการอ่าน 3. กิจกรรมวางทุกงานอ่าน-เขียนทุกคน การนิเทศกำกับติดตามและประเมินผล และการปรับปรุงพัฒนา 4) เพื่อประเมินผลผลิตของโครงการ ( Product evaluation) เกี่ยวกับ ผลสัมฤทธิ์ทางการเรียนวิชาภาษาไทยและพัฒนาการของผู้เรียน นิสัยรักการอ่าน การนำทักษะด้านการอ่าน การเขียน ไปพัฒนาตนเอง และความพึงพอใจของบุคลากรและผู้ที่มีส่วนเกี่ยวข้องกับโครงการ

 ประชากรที่ใช้ในการศึกษาครั้งนี้ ได้แก่ ครูจำนวน 4 คน นักเรียนชั้นประถมศึกษาปีที่ 3 - 6 จำนวน 17 คน คณะกรรมการสถานศึกษา จำนวน 7 คน และผู้ปกครองนักเรียน จำนวน 17 คน ทั้งสิ้น 45 คน เครื่องมือที่ใช้ในการเก็บรวบรวมข้อมูลของการประเมินโครงการในครั้งนี้ เป็นแบบสอบถามสำหรับครู นักเรียน คณะกรรมการสถานศึกษาขั้นพื้นฐาน และผู้ปกครองนักเรียน จำนวน 7 ฉบับ ประกอบด้วย แบบสอบถามด้านสภาวะแวดล้อม (Context evaluation) จำนวน 1 ฉบับ แบบสอบถามด้านปัจจัยนำเข้า (Input evaluation) จำนวน 1 ฉบับ แบบสอบถามด้านกระบวนการดำเนินงาน (Process evaluation) จำนวน 1 ฉบับ และแบบสอบถามด้านผลผลิต (Product evaluation) จำนวน 4 ฉบับ สถิติที่ใช้ในการหาคุณภาพเครื่องมือ ได้แก่ ค่าความเที่ยงตรง(Construct Validity) และค่าความเชื่อมั่นของแบบสอบถามโดยหาค่าสัมประสิทธิ์แอลฟ่า (α - Coefficient) สถิติที่ใช้ในการวิเคราะห์ข้อมูล ได้แก่ สถิติร้อยละ (percentage) ค่าเฉลี่ย ($μ$) และส่วนเบี่ยงเบนมาตรฐาน () โดยใช้โปรแกรมคอมพิวเตอร์ SPSS for Window

**สรุปผลการประเมิน**

ผลการประเมินโครงการยกระดับผลสัมฤทธิ์ทางการเรียนกลุ่มสาระการเรียนรู้ภาษาไทย โรงเรียนบ้านโรงหม้อมิตรภาพที่ 75 พบว่า โดยภาพรวมผ่านการประเมินระดับมาก ทุกประเด็นและทุกตัวบ่งชี้ผ่านเกณฑ์การประเมินที่กำหนด และเรียงตามลำดับดังนี้ ด้านสภาวะแวดล้อม (Contexts) ด้านปัจจัยนำเข้า (Inputs) ด้านกระบวนการดำเนินงาน (Processes) และด้านผลผลิต (Products)

1. ผลการประเมินโครงการยกระดับผลสัมฤทธิ์ทางการเรียนกลุ่มสาระการเรียนรู้ภาษาไทย โรงเรียนบ้านโรงหม้อมิตรภาพที่ 75 ด้านสภาวะแวดล้อม (Context evaluation) โดยการประเมิน 2 ตัวบ่งชี้พบว่า ภาพรวมผ่านเกณฑ์การประเมินระดับมากที่สุด ทุกตัวบ่งชี้ผ่านเกณฑ์การประเมินที่กำหนด และเรียงลำดับดังนี้ ความเหมาะสมของโครงการผ่านการประเมินระดับมากที่สุด และความต้องการจำเป็นของโครงการ ผ่านการประเมินระดับมากที่สุด
2. ผลการประเมินโครงการยกระดับผลสัมฤทธิ์ทางการเรียนกลุ่มสาระการเรียนรู้ภาษาไทย โรงเรียนบ้านโรงหม้อมิตรภาพที่ 75 ด้านปัจจัยนำเข้า (Input evaluation) โดยการประเมิน 3 ตัวบ่งชี้พบว่า ภาพรวมผ่านเกณฑ์การประเมินระดับมากที่สุด ทุกตัวบ่งชี้ผ่านเกณฑ์การประเมินที่กำหนด และเรียงลำดับดังนี้ ความพร้อมของบุคลากรผ่านการประเมินระดับมากที่สุด ความพร้อมของงบประมาณผ่านการประเมินระดับมากที่สุด และความพร้อมของวัสดุ อุปกรณ์ สื่อ และแหล่งเรียนรู้ ผ่านการประเมินระดับมาก
3. ผลการประเมินโครงการยกระดับผลสัมฤทธิ์ทางการเรียนกลุ่มสาระการเรียนรู้ภาษาไทย โรงเรียนบ้านโรงหม้อมิตรภาพที่ 75 ด้านกระบวนการดำเนินงาน (Process evaluation) โดยการประเมิน 4 ตัวบ่งชี้พบว่า ภาพรวมผ่านเกณฑ์การประเมินระดับมาก ทุกตัวบ่งชี้ผ่านเกณฑ์การประเมินที่กำหนด และเรียงลำดับดังนี้ การดำเนินงานทั้ง 3 กิจกรรม ผ่านการประเมินระดับมาก การวางแผนผ่านการประเมินระดับมาก การนิเทศ กำกับ ติดตาม และประเมินผลผ่านการประเมินระดับมาก และการปรับปรุงพัฒนา ผ่านการประเมินระดับมาก
4. ผลการประเมินโครงการยกระดับผลสัมฤทธิ์ทางการเรียนกลุ่มสาระการเรียนรู้ภาษาไทย โรงเรียนบ้านโรงหม้อมิตรภาพที่ 75 ด้านผลผลติด (Product evaluation) โดยการประเมิน 4 ตัวบ่งชี้พบว่า ภาพรวมผ่านเกณฑ์การประเมินระดับมาก ทุกตัวบ่งชี้ผ่านเกณฑ์การประเมินที่กำหนด และเรียงลำดับดังนี้ ความพึงพอใจของบุคลากรและผู้ที่มีส่วนเกี่ยวข้องกับโครงการ ผ่านการประเมินระดับมาก การการนำทักษะด้านการอ่าน การเขียนไปพัฒนาตนเองผ่านการประเมินระดับมาก ผลสัมฤทธิ์ทางการเรียน(วิชาภาษาไทย) และพัฒนาการของนักเรียน ผ่านการประเมินระดับมาก และนิสัยรักการอ่าน ผ่านการประเมินระดับมาก